Cazałe sol Siłe

Cazałe sol Siłe (pronunsa tradisionae [kaˈzal], [kaˈzae]) el ze un comun de 12 908 abitantihttp://demo.istat.it/bilmens2020gen/query.php?lingua=ita&Rip=S2&Reg=R05&Pro=P026&Com=9&submit=Tavola  de ła provincia de Treviso.

 Zeografia 
El teritòrio el ze totalmente pianejante[ e el ze caraterizà da tereni de arziła e inpermeàbiłi che i favorise ła rete ìdrega superfisałe: ghe ze tanti fosi e canałi de scoło cofà ła Severa, el Bigonso, el Serveto e el Rioło. Co l'èsarghe de precipitasion intense, połe verifegarse de łe inondasion.

Parsuposto, el fiume prinsipałe de Cazałe el ze el Siłe, el cuało el core arente el sentro sitadin, dełimitàndoło in tuto el canton nord-orientałe. Inte l'àrzare a ła drita del sentro, se ghe połe catar el Porto de Cazałe, anca ciamà portezoło, el cuało el ze meta de barchese e houseboat par via de ła so bełesa estètega.

Ghe ze anca altri fiumi pi picenini: El Bigonzo, de 12,78 km che el nase a Setecomuni de Pregansiol e el se unise al Siłe a Cazałe

Ła Severa, fiume che el core par 16,34 km da Cuinto de Trevizo a Cazałe e el se buta inte el Siłe arente de Via Valli.

 Orìzeni del nome 
El topònemo Cazałe, racuanto difondesto inte ła penìzoła itàłega, el deriva dal latin casalis, "ceo insediamento rurałe". Xe proàbiłe, de fati, che za inte l'època romana el paeze el fuse un vicus, o sia un paezin de canpagna inte el confin intrà i agri de Trevizo e Altin.

Ła definision "sol Siłe" ła ze in dòpara fin da ła època medievałe (Casale Silerii, 1101; villa Casali super Silerem, 1257), ma ła ze stada ufisalizada solché inte el 1868.

Istòrego
El paeze el ze sta cità ła prima volta inte un documento del 1101, fato a Casałe Silerii.

Un primo nùcleo de Cazałe sol Siłe el ze sorzesto inte el medioevo da torno del casteło, a pianta cuadra e provedesto de na tore, che i da Camin, siori de Trevizo, i ghea doparà inte el ndar de ła lota contro i Venesiani. Ła fortesa ła se trovava inte na pozision stratèzega: so ła riva drita del Siłe, ła podea controłàrghene i tràfeghi. La funsion stratèzega e difensiva de l'edifegà ła zera potensiada anca da na gałaria soterànea de traversamento del fiume arente, seguramente - par i tenpi - de azardada e àrdua fatibiłesa, dopo sprofondada, e del cuało se połe oncora védar l'inbocaura rudenada inte ła baze de ła tore. Inte el da drio de st'ùltema łe ze invese vedìbiłi łe segrete, andove sventurai forałeje e 'nemighi' venesiani i vegnea inprezonai. I Cararezi i ghea slargà el casteło cazałeze zontàndoghe na seconda tore, cheła che oncora uncó che ghe ze, difarentemente cueła orìzenària cascada.

El casteło (a diferensa de numarévułi altri che i ze stai interai dai Venesiani) el ze sta restaurà inte el 1418 da Guido Canal, podestà de Trevizo, e el zera sta doparà cofà abitasion rurałe. Inte l'Otosento cuel poco che ne restava el ze sta desfà, Uncó ła tore (ła restante) dei Cararezi ła ze stada restaurada (propietà fam. Tonolo) e ła ze integrada inte un parco privà perfetamente curà, ma gnoncora vizitàbiłe da ła popołasion.

 Evołusion demogràfega 

Categoria:Comuni de ła provincia de Trevixo